जाकार्ता / गुवाहाटी , सेप्तेम्बर 30 : सुक्रबाराव इन्डनेसिया हादोराव 7.5 खारथाय गोहो गोनां बांग्रिं फैनायनि उनाव गोहो गोरा सुनामीआ माखासे लैथोनि सेरफांआव थाना सुबुं आरो न'बांफोरखौ बुसोमदों , जायनि जाहोनाव गोबां जउ आरो बिलदिंफोरखौ खहा खालामलांबाय । खौरां मोन्नाय बादिब्ला सुनामीआ न'निफ्राय जौसिन फैदोंमोन । बांग्रिं आरो सुनामी फैनायनि जाहोनाव गासै थैनांनाय सुबुंफोरा 408 जाबाय होन्ना मिथिनो मोन्नाय जायो , नाथाय गिनाय सोमजिदोंदि बांसिन सुबुंनि गोथै देहा मोनबावगोन नामा । मानोना रैखाथि हान्जाफोरा जाथाय सोमजिनाय फारसे लामाफोराव बिलदिं आरो लामा गाज्रि जानायनि जाहोनाव सिगांलांनो हायाखैमोन । Red Cross सबुं आफादनि बादिब्ला बांग्रिं आरो सुनामीनि जाहोनाव गासै 1.6 सुबुंफोरा जेंनायाव गोग्लैदों । 
इन्डनेसिया हादोराव गोहोगोरा सुनामीजों बुसोम जादों